text: To unge trick-tyve på spil i Sønderborg
  02 juni 2014 kl. 04.12
  To unge trick-tyve på 15 og 18 år blev søndag aften anholdt i Sønderborg, da en beboer på Primulavej fattede mistanke til de to unges påtrængende adfærd.
  - Vi fik en anmeldelse kl. 18,03 og kort tid efter anholdt en patrulje de to unge i nabolaget, siger vagtchef Claus Skovgaard fra Syd- og Sønderjyllands Politi til TV SYD.
  Politiet har fået anmeldelser om tricktyverier i Sønderborg torsdag, fredag, lørdag og søndag.
  Lokalpolitiet i Sønderborg skal mandag formiddag afhøre de to anholdte, inden der tage stilling til, om de skal fremstilles i grundlovsforhør.
  